คณะการแพทย์บูรณาการ มหาวิทยาลัยเทคโนโลยีราชมงคลธัญบุรี (อังกฤษ : Faculty of Integrative Medicine) เป็นหน่วยงานในสังกัดมหาวิทยาลัยเทคโนโลยีราชมงคลธัญบุรี จัดการเรียนการสอนในหลักสูตรด้านวิทยาศาสตร์สุขภาพ (เดิมชื่อ วิทยาลัยการแพทย์แผนไทย) ปรัญชาคณะการแพทย์บูรณาการ ผลิตนวัตกรด้านการแพทย์บูรณาการสร้างสรรค์นวัตกรรม ปณิธาน (Determination) จัดการศึกษาและวิจัยด้านการแพทย์บูรณาการ ผลิตนวัตกรและนวัตกรรมเพื่อการพัฒนาประเทศ วิสัยทัศน์ (Vision) องค์กรที่มีมาตรฐานระดับสากลและมีความเป็นเลิศด้านนวัตกรรมสุขภาพ เอกลักษณ์ (Uniqueness) องค์กรนักปฏิบัติสร้างนวัตกรและผลิตนวัตกรรมจากภูมิปัญญาไทย อัตลักษณ์ (Identity) นักปฏิบัติ นักคิด นักสร้างสรรค์นวัตกรรม ปรัชญาการศึกษา (Educational philosophy) มุ่งมั่นพัฒนาผู้เรียนสู่การเป็นนวัตกร บ่มเพาะการเป็นผู้ประกอบการ ส่งเสริมการเรียนรู้ตลอดชีวิตอย่างไร้พรหมแดน รองรับการเปลี่ยนแปลงในโลกอนาคต วัฒนธรรมองค์กร (Corporate culture) สืบสานภูมิปัญญา จิตอาสาพัฒนาสังคม คิดค้นนวัตกรรม ก้าวทันโลกทัศน์ ซื่อสัตย์และรับผิดชอบ พันธกิจ (Mission) ผลิตและพัฒนากำลังคนให้มีความสามารถทางวิชาการ วิชาชีพ คิดสร้างสรรค์และเรียนรู้ตลอดชีวิต สร้างงานวิจัย สิ่งประดิษฐ์งานสร้างสรรค์และนวัตกรรมสู่การนำไปใช้ประโยชน์ในภาคอุตสาหกรรม สังคม ชุมชน หรือสร้างมูลค่าเชิงพาณิชย์ ให้บริการแก่ชุมชนในพื้นที่เป้าหมายหรือภาคประกอบการเพื่อการพัฒนาอย่างยั่งยืน ทำนุบำรุงศาสนา ศิลปวัฒนธรรม และอนุรักษ์สิ่งแวดล้อม บริหารจัดการอย่างมีธรรมาภิบาลเพิ่มประสิทธิภาพและประสิทธิผลด้วยนวัตกรรมเพื่อการพัฒนาอย่างต่อเนื่องและยั่งยืน สมรรถนะหลัก (Core Competency) ผลิตและพัฒนาบุคลากรด้านสุขภาพ ศาสตร์ด้านการแพทย์แผนไทย การแพทย์ทางเลือกและการส่งเสริมการเรียนรู้ตลอดชีวิต การบูรณาการศาสตร์ด้านสุขภาพที่เป็นเลิศกับการศึกษาและงานวิจัย การบริการวิชาการที่มุ่งเน้นด้านภูมิปัญญาไทยและการแพทย์ทางเลือก และการบริการสุขภาพที่มุ่งเน้นความมีส่วนร่วมของชุมชน การวิจัย ที่มีระบบบริหารจัดการที่ได้มาตรฐานเพื่อสร้างนวัตกรรม องค์ความรู้ใหม่ การนำไปใช้ประโยชน์ ประวัติ พ.ศ. 2542 สถาบันเทคโนโลยีราชมงคล วิทยาเขตปทุมธานี ร่วมกับสถาบันการแพทย์แผนไทย กรมการแพทย์ กระทรวงสาธารณสุข จัดทำหลักสูตรระดับประกาศนียบัตรวิชาชีพชั้นสูง (3 ปี) สาขาวิชาวิทยาศาสตร์สุขภาพ (การแพทย์แผนไทยประยุกต์) เพื่อดำเนินการเรียนการสอนขึ้นในสถานศึกษาของรัฐเป็นแห่งแรก พ.ศ. 2544 ได้มีการเปิดสถานพยาบาลการแพทย์แผนไทยประยุกต์ราชมงคล วิทยาเขตปทุมธานี เพื่อให้บริการตรวจ วินิจฉัยโรค พ.ศ. 2547 ได้ขยายเปิดทำการเรียนการสอนในระดับปริญญาตรี ในหลักสูตรวิทยาศาสตรบัณฑิต วิชาเอกการแพทย์แผนไทยประยุกต์ (4 ปี และ 2 ปีต่อเนื่อง) ในสังกัดคณะวิทยาศาสตร์ 25 ธันวาคม พ.ศ. 2549 ได้ประกาศจัดตั้งเป็นวิทยาลัยการแพทย์แผนไทยอย่างเป็นทางการ พ.ศ. 2564 ได้ประกาศเปลี่ยนชื่อเป็น คณะการแพทย์บูรณาการ นโยบายการสนองเป้าหมายการพัฒนาที่ยั่งยืน (SDGs) ของคณะการแพทย์บูรณาการ คณะการแพทย์บูรณาการ มหาวิทยาลัยเทคโนโลยีราชมงคลธัญบุรี มุ่งมั่นในการขับเคลื่อนพันธกิจให้สอดคล้องกับ เป้าหมายการพัฒนาที่ยั่งยืน (Sustainable Development Goals: SDGs) โดยมุ่งเน้นทั้งด้านการศึกษา การวิจัย และการสร้างนวัตกรรมสุขภาพที่ตอบโจทย์สังคมและสิ่งแวดล้อม ภายใต้กรอบ BCG Economy (Bio-Circular-Green Economy) นโยบายสำคัญครอบคลุม: การสร้างสุขภาวะที่ดี (SDG 3) ผ่านการพัฒนาบัณฑิตและนวัตกรรมสุขภาพจากองค์ความรู้บูรณาการ การจัดการศึกษาอย่างมีคุณภาพ (SDG 4) ด้วยหลักสูตรที่เชื่อมโยงภูมิปัญญาไทยกับศาสตร์สากล การวิจัยและนวัตกรรมเพื่อความยั่งยืน (SDG 9, 12) โดยเน้นการใช้ทรัพยากรอย่างคุ้มค่า การ upcycle และการสร้างมูลค่าเพิ่มจากสมุนไพรและวัสดุชีวภาพ การอนุรักษ์สิ่งแวดล้อม (SDG 13, 14, 15) ด้วยการใช้ประโยชน์จากทรัพยากรธรรมชาติอย่างสมดุล และการพัฒนาแนวทางแก้ปัญหาจากสิ่งมีชีวิตรุกราน การสร้างความร่วมมือ (SDG 17) กับภาคีทั้งในและต่างประเทศเพื่อการพัฒนาที่ยั่งยืน โดยภาพรวม คณะการแพทย์บูรณาการมุ่งเป็น ต้นแบบด้านการศึกษาและนวัตกรรมสุขภาพที่เชื่อมโยงภูมิปัญญาไทยกับวิทยาศาสตร์สมัยใหม่ เพื่อขับเคลื่อนการพัฒนาสังคมและสิ่งแวดล้อมอย่างยั่งยืนในระดับชาติและสากล หลักสูตร คณะการแพทย์บูรณาการ มหาวิทยาลัยเทคโนโลยีราชมงคลธัญบุรี จัดการเรียนการสอนระดับปริญญาตรีใน 3 หลักสูตร และจัดการเรียนการสอนระดับปริญญาโท 1 หลักสูตร ภายใต้สาขาวิชาการแพทย์บูรณาการ ดังนี้ หลักสูตรการแพทย์แผนไทยประยุกต์บัณฑิต สาขาวิชาการแพทย์แผนไทยประยุกต์ หลักสูตรวิทยาศาสตรบัณฑิต สาขาวิชาสุขภาพและความงาม หลักสูตรวิทยาศาสตรบัณฑิต สาขาวิชานวัตกรรมผลิตภัณฑ์ธรรมชาติ หลักสูตรวิทยาศาสตรมหาบัณฑิต สาขาวิชาการแพทย์ทางเลือก (หลักสูตรนานาชาติ) หน่วยงานภายในสังกัด สถานพยาบาลการแพทย์แผนไทยประยุกต์ราชมงคลธัญบุรี บัวสปา สถานผลิตผลิตภัณฑ์สมุนไพร สถานผลิตเครื่องสำอาง ศูนย์ผลิตและบริการวิชาการผลิตภัณฑ์เพื่อสุขภาพและความงาม ศูนย์การศึกษาต่อเนื่องการแพทย์บูรณาการและวิทยาการสุขภาพ ศูนย์การแพทย์บูรณาการ (คลองหก) ห้องปฏิบัติการเภสัชจลนศาสตร์พรีคลินิก ทำเนียบผู้อำนวยการ/คณบดี รองศาสตราจารย์ ดร.ประเสริฐ ปิ่นปฐมรัฐ (2549-2554) นางสาวพรทิพย์ ตันติวงศ์ (2554-2562) ผู้ช่วยศาสตราจารย์ ดร.สิริภัทร ชมัฒพงษ์ (2562-2566) ผู้ช่วยศาสตราจารย์ ดร.ไฉน น้อยแสง (2566-ปัจจุบัน) อ้างอิง การแพทย์แผนไทย ราชมงคลธัญบุรี ราชมงคลธัญบุรี